**วัฒนธรรมองค์การขององค์การบริหารส่วนตำบลตาเบา**

\*\*\*\*\*\*\*\*\*\*\*\*\*\*\*\*\*\*

วัฒนธรรมองค์การเป็นตัวกำหนดพฤติกรรมของบุคคลในองค์การบริหารส่วนตำบลตาเบา ที่มีการถ่ายทอดและตอกย้ำอย่างต่อเนื่องในองค์การบริหารส่วนตำบลตาเบา เป็นการสร้างวัฒนธรรมองค์การที่ให้ความสำคัญต่อคุณธรรมจริยธรรมเพื่อต่อต้านการทุจริต สามารถดำเนินการได้ด้วยกลไกและมาตรการในการขับเคลื่อน ดังนี้

**สร้างค่านิยมหลัก (Core Values) และวัฒนธรรมองค์การ**

เป็นกระบวนการที่ต้องการสร้างองค์การบริหารส่วนตำบลตาเบาที่ปลอดจากการทุจริตคอร์รัปชั่นด้วยการกำหนดค่านิยมร่วมของคนทั้งองค์กรที่จำไปสู่การสร้างองค์การแห่งจริยธรรม ค่านิยมร่วมที่มีส่วนช่วยในการต่อต้านการทุจริต เช่น ความซื่อสัตย์สุจริต ความรับผิดชอบต่อหน้าที่ การประพฤติตนตามรอยพระยุคลบาทสมเด็จพระเจ้าอยู่หัว การใช้หลักปรัชญาเศรษฐกิจพอเพียง การมีจิตสาธารณะ เป็นต้น

**การสื่อสารภายในองค์การ**

การสื่อสารภายในองค์การบริหารส่วนตำบลตาเบา ได้ให้ความสำคัญว่าจะขับเคลื่อนไปทิศทางไหนที่จะให้หน่วยงานปลอดจากการทุจริตคอร์รัปชั่นและสร้างพื้นที่ให้คนดีไม่ยอมรับคนโกง โดยสื่อสารเป็นประจำสม่ำเสมอ ด้วยวิธีการต่าง ๆ ดังนี้

- การเป็นแบบอย่างที่ดีของผู้บริหารในเรื่องจริยธรรมแก่ข้าราชการและเจ้าหน้าที่

- การประกาศเจตนารมณ์ของผู้บริหาร การลงนามในคำมั่นสัญญาร่วมกัน การปฏิญาณตน

- การพัฒนาเครื่องมือสร้างจิตวิทยาใหม่ๆ เช่น บททดสอบด้านคุณธรรมจริยธรรม เป็นต้น

- การรณรงค์ให้เกิดวัฒนธรรมไม่ยอมรับการโกง สร้างคนดี และสร้างแรงกดดันผู้กระทำผิด

**ค่านิยมหลักขององค์การบริหารส่วนตำบลตาเบา**

เป็นหัวใจสำคัญในการทำงานเพื่อกำหนดเป้าหมายขององค์การบริหารส่วนตำบลตาเบา และใช้เป็น

หลักเกณฑ์ที่ใช้ยึดถือเพื่อกำหนดเป็นแนวทางการปฏิบัติตนของข้าราชการหรือเจ้าหน้าที่ของรัฐ ซึ่งในการเสริมสร้างวัฒนธรรมองค์กรจึงต้องมีค่านิยมหลักเพื่อกำหนดทิศทางในการประพฤติปฏิบัติตนสำหรับข้าราชการเพื่อให้ตอบสนองเป้าหมายหลักขององค์กรราชการและเป็นการให้ความสำคัญต่อบางสิ่งบางอย่างที่ถือว่าสำคัญในการทำงานภาครัฐ

**องค์การบริหารส่วนตำบลตาเบา ได้กำหนดค่านิยมหลักของมาตรฐานจริยธรรม ไว้ ๗ ข้อ ดังนี้**

(๑)ยึดมั่นในสถาบันหลักของประเทศ อันได้แก่ ชาติ ศาสนา พระมหากษัตริย์ และการปกครองระบอบ

ประชาธิปไตยโดยอันมีพระมหากษัตริย์ทรงเป็นประมุข

1. ซื่อสัตย์สุจริต มีจิตสำนึกที่ดี และรับผิดชอบต่อหน้าที่
2. กล้าตัดสินใจและกระทำในสิ่งที่ถูกต้องชอบธรรม
3. คิดถึงประโยชน์ส่วนรวมมากกว่าประโยชน์ส่วนตัว และมีจิตสาธารณะ
4. มุ่งผลสัมฤทธิ์ของงาน
5. ปฏิบัติหน้าที่อย่างเป็นธรรม และไม่ถือปฏิบัติ
6. ดำรงตนเป็นแบบอย่างที่ดีและรักษาภาพลักษณ์ของทางราชการ

เป็นหลักสำคัญในการจัดทำประมวลจริยธรรมของหน่วยงานของรัฐที่จะกำหนดเป็นหลักเกณฑ์ในการปฏิบัติตนของ

เจ้าหน้าที่ของรัฐ เกี่ยวกับสภาพคุณงาม ความดีที่เจ้าหน้าที่ของรัฐต้องยึดถือสำหรับการปฏิบัติงาน การตัดสินความถูกผิด การปฏิบัติที่ควรกระทำ หรือไม่ควรกระทำ ตลอดจนการดำรงตนในการทำความดีและละเว้นความชั่ว